Budapest XII. kerületi Lengyel Nemzetiségi Önkormányzat

Elnök
A Képviselő-testület nyilvános ülésének anyaga 

(2011. évi CLXXIX. törvény 91.§ (1) bek.)

ELŐTERJESZTÉS

a Budapest XII. kerületi Lengyel Nemzetiségi Önkormányzat 
Képviselő-testületének ülésére
Tárgy: Döntés a lengyel idősek karácsonyi ünnepségének kölségeiről
Tisztelt Képviselő-testület!

A budapesti II. János Pál Lengyel Házban minden évben nagyságrendileg hetven fő részvételével kerül megrendezésre a hagyományos, lengyel szokásoknak megfelelő karácsonyi találkozó, a Wigilia. A rendezvény imádsággal kezdődik, amelyet Krzysztof Grzelak atya, a Lengyel Perszonális Plébánia plébános vezetésével. Az evangéliumi igeszakasz felolvasása után következik az ostyák megáldása, ünnepi jókívánságok, valamint karácsonyi dalok éneklése zenei kísérettel, utána hagyományos karácsony elöesti vacsora következik: kiváló lengyel barszcz, bigos, hering, ponty és saláták, amelyeket a Lengyel Ház hölgyei és az egyházközségünkben szolgálatot teljesítő Krisztus Király Misszionárius Nővérek készítik, a süteményeket rendelni szeretnék. A rendezvény időpontja 2026. december 11. A XII. kerületi Lengyel Nemzetiségi Önkormányzat biztosítja a pogácsát, aprósüteményt bruttó 80.000 forint értékben, melyet a Szamos Cukrászdából rendel meg és a hal és belsőségek beszerzését, amelyet a XII. Lengyel Nemzetiségi Önkormányzat tagjai vesznek meg a Balogi Tradicionális Húsáruházban, maximum bruttó 100.000 forint értékben. 
Kérem a tisztelt Képviselő-testület tagjait, hogy támogassák a határozati javaslatot. 

Határozati javaslat:
I.

A Budapest XII. kerületi Lengyel Nemzetiségi Önkormányzat Képviselő-testülete úgy határoz, hogy a lengyel idősek karácsonya alkalmából 2026. december 11-én tartott ünnepségre a pogácsát és aprósüteményt a Szamos Cukrászdából (1126 Budapest, Böszörményi út 44-46.) rendeli meg bruttó 80.000 forint értékben, számla ellenében, a halat bruttó 100.000 forint értékben vásárolja meg a Balogi Tradicionális Húsáruházban, számla ellenében. Az Önkormányzat az aprósütemények, valamint a hal és belsőségek összegét a 2026. évi költségvetés terhére biztosítja.
(A döntéshozatal módja: egyszerű többség)

Budapest, 2026. október 30. 

